  Виталий Пронин Лондонын ортчиз капчи атлетикая дуннелэн чемпионатэз. Отчы пыриськиз но азвесь медаль утӥз Шаркан ёросысь ӝог ветлӥсь Сергей Широбоков.Россиысь 19 спортсменъёс та ӵошатсконэ нейтральной флаг улсын пыриськизы. Дуннеысь ӝог  ветлӥсьёсын артэ кужымзэ эскериз  шаерысьтымы 18 аресъем удмурт пияш Сергей Широбоков. Арлыдызъя тужгес пиналэз вал ке но, нимо-дано спортсменъёслэсь ӧз кышкатскы. 20 иськемез 1 час 18 минут но 55 секунд куспын ортчиз. 2 секунд келяз колумбиецлы, 3-тӥ инты басьтӥз Бразилиысь спортсмен.Валентина Емельянова Туспуктэм: sportur.ru  